CELEX: C2005/082/52
Language: fi
Date: 2005-04-02 00:00:00
Title: Asia C-90/05: Euroopan yhteisöjen komission 18.2.2005 Luxemburgin suurherttuakuntaa vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/26
            
         Euroopan yhteisöjen komission 18.2.2005 Luxemburgin suurherttuakuntaa vastaan nostama kanne
   (Asia C-90/05)
   (2005/C 82/52)
   Oikeudenkäyntikieli: ranska
   Euroopan yhteisöjen komissio on nostanut 18.2.2005 Euroopan yhteisöjen tuomioistuimessa kanteen Luxemburgin suurherttuakuntaa vastaan. Kantajan asiamiehenä on Dimitris Triantafyllou, prosessiosoite Luxemburgissa.
   Euroopan yhteisöjen komissio,
   annettuaan Luxemburgin suurherttuakunnalle tilaisuuden esittää huomautuksensa ja 7.7.2004 päivätyn perustellun lausunnon ja kuultuaan tämän vastauksen, joka kirjattiin saapuneeksi pääsihteeristöön 13.10.2004, vaatii yhteisöjen tuomioistuinta
   
               1)
            
            
               toteamaan, että koska Luxemburgin suurherttuakunta ei ole noudattanut arvonlisäveronpalautuksia maan alueelle sijoittautumattomille verovelvollisille koskevaa kuuden kuukauden määräaikaa, se ei ole noudattanut kahdeksannen arvonlisäverodirektiivin (1) 7 artiklan neljännen kohdan mukaisia velvoitteitaan, ja
            
         
               2)
            
            
               velvoittamaan vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Luxemburgin suurherttuakunta on kyllä asianmukaisesti saattanut kyseisen direktiivin kansallisen oikeusjärjestyksen osaksi, mutta ei käytännössä noudata sen 7 artiklan neljännessä kohdassa säädettyä kuuden kuukauden määräaikaa, joka koskee arvonlisäveronpalautuksia maan alueelle sijoittautumattomille verovelvollisille. Luxemburgin viranomaisten suorittamat palautukset ovat säännöllisesti huomattavan viivästyneitä. Luxemburgin lainsäädännössä ei myöskään säädetä viivästyskoroista, joilla voitaisiin korvata näistä viivästyksistä aiheutuvaa vahinkoa.
   
      (1)  Jäsenvaltioiden liikevaihtoverolainsäädännön yhdenmukaistamisesta – maan alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt – 6 päivänä joulukuuta 1979 annettu kahdeksas neuvoston direktiivi 79/1072/ETY (EYVL L 331, 27.12.1979, s. 11).